Gary Hunt

Gary Hunt (s. 11. kesäkuuta 1984 Southampton) on brittiläinen uimahyppääjä. 176 senttimetriä pitkä ja 65 kilogrammaa painava Hunt kilpailee nykyisin korkeissa uimahypyissä.http://www.fina.org/H2O/index.php?option=com_wrapper&view=wrapper&Itemid=1241 

Hunt saavutti MM-kultaa korkeista hypyistä vuoden 2015 MM-kilpailuista Kazanista yhteispistein 629,30. Vuoden 2013 MM-kilpailuista Barcelonasta hän saavutti samasta lajista hopeaa. Vuoden 2006 Kansainyhteisön kisoissa Melbournessa Hunt edusti Englantia ja saavutti pronssia 10 metrin kerroshyppyjen parikilpailusta.

Hunt on voittanut Red Bullin järjestämän korkeiden uimahyppyjen maailmancupin viidesti vuosina 2010, 2011, 2012, 2014 ja 2015.http://www.redbullcliffdiving.com/en_INT/athlete/gary-hunt Hän on historian menestynein urheilija lajissaan.

 Lähteet 

Luokka:Brittiläiset uimahyppääjät
Luokka:Vuonna 1984 syntyneet
Luokka:Elävät henkilöt